Genre: Promotion

V soboto, 21. decembra 2013, vas med 10. in 12. uro vabimo na praznično decembrsko Triglavsko tržnico in družinski program Brihta. <p/> Več o Triglavski tržnici: <p/> Triglavska tržnica obiskovalce vabi na obisk vsako tretjo soboto v mesecu pred Info središče TNP Triglavska roža na Bledu, zaradi prenavljanja središča pa je prizorišče dogajanja na parkirišču nasproti trgovine Mercator. Tržnica obiskovalcu ponuja pestro izbiro domačih naravi prijazno pridelanih in izdelanih dobrot: od sezonske zelenjave in sadja, čebelarskih izdelkov, mesnin, mlečnih izdelkov, zelišč, pekovskih izdelkov ter slaščic in še kaj. <p/> Vsako leto decembra pa stalno ponudbo tržnice obogatimo še z dodatnimi stojnicami, ki ponujajo izdelke, primerne tudi za božično-novoletna darila. <p/> Za uporabo parkirišča se zahvaljujemo gostišču Pr ' Klaudiji. <p/> Hkrati s tržnico poteka tudi spremljevalni družinski program Brihta, na katerem mali nadebudneži v spremstvu svojih staršev, babic, dedkov, stricev … odkrivajo skrivnosti narave in dragocene kulturne dediščine prostora Triglavskega narodnega parka.